29 maart 2013 13:33 | externe partij | 0
Dit artikel is afkomstig van Computable.nl (https://www.computable.nl/artikel/4694209). © Jaarbeurs IT Media. Gebruikers op dit forum: Barroco, Daphara, GoogleAdsense, marygoround, MayaLuminum, Saab99 en 32 bezoekers
[ Sleipnir | Time: 339ms (App: 93ms DB: 44ms) | 10 Queries ] KYK: Stormers skiet hulself in voet | Netwerk24
Deur Stephen Nell 20 April 2019 17:56
Herschel Jantjies was Saterdag een van die Stormers se beste spelers. Foto: Getty Images
Die Australiërs moes meer as 200 duikslae uitvoer om oor die eindstreep te kom, maar het gespeel teen ’n Stormers-span wat eenvoudig nie weet wat om met die bal in die hand te doen nie.
Dat die Stormers met rustyd met 10-12 agter was, was inderdaad meer die eindproduk van hul onkunde op die aanval as enigiets wat die Brumbies goed gedoen het.
Die Kapenaars het omtrent in die besoekers se gebied kamp opgeslaan, maar van kreatiwiteit op die aanval was daar geen sprake nie. Wanneer hulle die bal by die voorspelers gehou het, was daar ook nie ’n pad deur die muur verdedigers nie.
Steven Kitshoff, die Stormers se kaptein, het telkemale skoppe pale toe van die hand gewys om met die druk op die aanval te volhard. Die Brumbies het egter sterk gestaan in die skrums, die tuisspan se dryfmale gestuit en sterk verdedig. Dalk was hulle effens gelukkig om sonder ’n geelkaart te ontsnap, maar 10 uit 10 vir hoe hulle die aanslag afgeweer het.
Die Stormers het wel in die doodsnikke van die eerste helfte ’n strafdrie gekry danksy die skrumskakel, Herschel Jantjies, wat sake in sy eie hande geneem het. Hy het ’n puik lopie van agter die oond gemaak en is net voor die doellyn met ’n hoogvat deur Toni Pulu platgetrek. Die spelers was reeds op pad kleedkamer toe om lemoene te eet, maar is teruggeroep en ná ’n lang beraadslaging het die wedstrydbeamptes uiteindelik tot die gevolgtrekking gekom dat dit ’n strafdrie en geelkaart vir Pulu moet wees.
Met daardie stukkie individuele briljantheid het Jantjies vir ’n groot flater vroeg in die wedstryd vergoed. ’n Skop waarmee hy druk uit die kwartgebied wou verlig, is deur Rory Arnold afgestorm en het vir die Brumbies hul tweede drie in die eerste 10 minute gegee. Pete Samu het vroeër in die linkerhoek afgerond nadat die Brumbies die bal deur fases gedra het.
Die enigste positief was dat die Stormers nog 70 minute sou hê om die gety te draai. Hulle het ’n wurggreep gekry, maar het bittermin idees met die bal in die hand gehad.
Tevita Kuridrani van die Brumbies vier sy span se sege Saterdag oor die Stormers. Foto: Gallo Images
Die Stormers het ná rustyd hul oorheersing wat betref balbesit en veldgebied voortgesit en die bal is deur talle fases voordat die Springbok-vaskopstut Wilco Louw uiteindelik oorgebeur het. Met Josh Stander se doelskop was dit 17-12 en die Stormers in ’n baie sterk posisie.
Nie lank daarna nie het Ruhan Nel die bal in die linkerhoek agter die doellyn geplant, maar die TV-skeidsregter het beslis dat hy reeds oor die kantlyn was.
Die Brumbies het die volgende hou geplant en ná goeie kontinuïteit het die heelagter, Tom Banks, uiteindelik oor die Stormers se doellyn geloop. Met Christian Lealiifano se doelskop het die Australiërs weer die voortou geneem.
Die Stormers het terselfdertyd vir Salmaan Moerat aan ’n besering afgestaan. Sy slotmaat, Cobus Wiese, is vroeër in die eerste helfte ook af met ’n besering.
Josh Stander het ’n kans gehad om vir die Stormers weer die voortou te gee nadat die Brumbies by ’n skrum gestraf is, maar het die bal sleg getref en weer eens kon die besoekers asem skep.
Daarna het die Stormers hulself met ’n haelgeweer in die voet geskiet. Die geleentheid was weer daar om die voortou te neem met ’n skop pale toe, maar die bal is wéér kantlyn toe en die idees het weer eens ontbreek om deur die Brumbies se verdedigingslinie te kom.
’n Onbesonne oomblik deur die plaasvervanger Johan du Toit het die momentum in die Brumbies se guns laat swaai. Hy het die bal uit ’n onkantposisie gespeel en die Brumbies kon in die Stormers se gebied uitskop. Die Stormers het hul hande op die bal gekry, maar die kreatiwiteit het eenvoudig ontbreek om die Brumbies onder noemenswaardige druk te plaas.
@BrumbiesRugby with a strong defensive effort until the final whistle, holding off a late @THESTORMERS surge to get the 19-17 victory in Cape Town.#SuperRugby #STOvBRU pic.twitter.com/z0SNEKIvYS
— Super Rugby (@SuperRugby) April 20, 2019
Brumbies 19 (12): Drieë: Pete Samu, Rory Arnold, Tom Banks. Doelskoppe: Christian Lealiifano (2).
Stormers 17 (10): Drieë: Strafdrie, Wilco Louw. Doelskop: Josh Stander. Strafdoel: Stander.
Meer oor: Brumbies | Stormers | Superrugby
Foley voortreflik in Waratahs se sege
Highlanders troef Blues in Kiwi-derby